Retkellä
Valkeana luonto hymyy,
 hiljaan hepo ravaa,
 talven tuuli poskipäille
 punaruusut avaa.

 Meillä katse nuorna palaa,
 sykkää riemuin povi,
 on kuin meille aukeaisi
 ruusutarhain ovi.

 Kaikkialla kauneutta
 hyväkukat nostaa,
 näinkö elo odotuksen
 onnella nyt kostaa.

 Loista kirkas iltatähti
 tajuamme sua,
 on kuin rinnan nuoruus onni
 alkais uudistua.

 On kuin rinta riemuaisi
 kevät kukissansa,
 näinkö kulku kevyttä on
 oman onnen kanssa!

 Mylvi elon tumma myrsky
 puhka kylmä tuuli,
 rinnastani hallan hääti
 immen hymyhuuli.

Mikko U[otinen].

Lähde: Työmiehen Illanvietto 1906, n:o 3.

Mikko Uotinen
Runot
Työmiehen Illanvietto
1906